Ryujin Juwara

Ryujin Juwara ialah drama adiwira tokusatsu Malaysia pertama yang diadaptasikan dari siri tokusatsu Jepun; Ryujin Mabuyer. Ia merupakan hasil kerjasama antara syarikat produksi Malaysia, Double Vision Sdn Bhd, Yomiuri-TV Enterprise Ltd. (Japan) dan Mabui Stone Corporation (Japan). Drama bersiri 26 episod ini telah menjalani penggambaran di Jepun, Korea Selatan, Singapura, dan Malaysia. Mula ditayangkan di TV3 pada 17 Januari 2014 setiap Jumaat jam 7.30 petang. Dibintangi oleh Iedil Putra (Andil/Ryujin Juwara)sebagai watak utama yang bangkit sebagai adiwira untuk mempertahankan batu Mabui yang menjadi simbolik kesejahteraan Kampung Batik.

Cerita
Ryujin Juwara mengisahkan tentang Andil (Iedil Putra), seorang pemuda kampung yang merupakan adik didik kepada Tok Mantin (Fathil Dani) yang mengusahakan perniagaan batik. Andil seorang tukang batik yang berbakat besar dan dia menjalani rutin hariannya seperti penduduk kampung yang lain. Andil rapat dengan Maya (Faralyna Idris), anak perempuan kepada Tok Mantin. Selepas kehadiran seorang jurufoto dari Kuala Lumpur iaitu Shafiq (Ali Alasri), Andil mula berasa cemburu apabila melihat Maya turut berkawan baik dengan Shafiq. 

Suatu hari, Kampung Batik menjadi riuh rendah apabila batu Mabui yang diwarisi secara turun temurun dan juga merupakan simbolik kesejahteraan hidup kampung telah dirampas oleh tentera Majimun. Aki Manang (Zaki Zabidi), seorang pertapa telah menghantar pari-pari bunga raya, Hibi (Siti Aziz) untuk menemui orang yang telah ditakdirkan (the chosen one) untuk menjadi Ryujin Juwara yang akan menjalankan misi untuk merampas batu Mabui semula daripada konco-konco Majimun.   

Daripada seorang pemuda kampung yang biasa, Andil telah bertukar menjadi Ryujin Juwara, seorang adiwira yang perlu bangkit untuk melindungi kampungnya. Malah, Ryujin Juwara perlu bergabung tenaga dengan Syafiq yang diberikan kuasa sebagai Ryujin Gelora. Menerusi pengembaraan luar biasa ini, Andil mula menghayati keindahan budaya Melayu dan menjalankan misinya untuk menegakkan keadilan.

Watak

Watak Utama

Andil 
Tukang keris yang sangat berbakat dan berdedikasi terhadap kerjanya. Perantis kepada tukang keris legenda; Tok Matin. Andil mempunyai satu latihan asas pertahanan diri. Andil sangat tangkas, baik dan cerdas yang menjadikannya pahlawan yang sempurna. Seorang pejuang yang tidak pernah mengaku kalah dalam pencariannya mengawal "Batu Mabui" dan Kampung Sakti.

Shafiq 
Seorang jurugambar yang berasal Kuala Lumpur  yang datang ke kampung untuk mengambil gambar budaya Melayu asli seorang yang peramah tetapi keakraban beliau dengan Maya telah menyebabkan Andil cemburu.

Maya 
Anak perempuan Tok Matin. Seorang gadis yang sangat cantik dan kawan baik kepada Andil. Watak yang keras kepala dan sentiasa memberi galakkan kepada Andil untuk berjaya dalam pencariannya. Belajar pertahanan diri secara rahsia dan kemudiannya menjadi sangat bagus.

Tok Matin 
Antara tukang keris yang terbaik, jika tidak, yang terbaik di dunia. Kerjanya berlegenda dan amat dihormati oleh masyarakat. Mengambil Andil sebagai perantisnya dan sentiasa berbangga dengan kejayaan Andil. Dia tahu yang satu hari nanti, Andil akan mengasah kemahiran-kemahiran dan pengetahuan tentang pertukangan keris.

Watak Sampingan

Aki Manang 
Seorang petapa misteri yang tinggal di hutan. Dia boleh meramal masa depan dan menghantar mesej kepada manusia untuk mengelakkan malapetaka.

Hibi 
Seorang pari-pari bunga raya yang bertindak sebagai pembantu Aki Manang untuk mencari 'yang terpilih.' Kemudian dia menjadi sekutu Andil dan kawan-kawannya.

Adiwira

Ryujin Juwara 
Ryujin Juwara sebagai wira utama, dia melindungi "batu Mabui" dan kampungnya daripada tentera Majimun itu. Kadangkala dia teragak-agak dan memerlukan bimbingan orang lain untuk bangun dan membuatnya lebih kuat.

Ryujin Gelora 
Ryujin Gelora dengan kuasa naga air Niraikanai, Shafiq berubah menjadi Ryujin Gelora di bahagian ke-2 siri ini apabila Ryujin Juwara berada dalam bahaya.

Musuh

HABUKURA 
HABUKURA ialah pemimpin tentera Majimun. Watak santai dan selekeh tetapi apabila tiba masa untuk berlawan, dia menunjukkan kekuatan penuhnya dan sengatan obor-obornya boleh membawa maut.

ONIHITO 
ONIHITO memegang pangkat kedua dalam Majimun dan tidak suka bercakap. Dia memegang dendam terhadap manusia yang mengambil tanah mereka dengan ganas.

MANGOOCHU 
MANGOOCHU dibesarkan di pergunungan. Dia suka bermain dan keras kepala tetapi tidak jahat secara semula jadi.

Coober 1&2 
COOBER 1&2 adalah labah-labah yang merupakan pengikut setia tentera Majimun. Mereka kekok dan tidak berapa pandai, sering menjadi punca di sebalik kegagalan Majimun dalam rancangan mereka.

Habu King Cobra 
Habu King Cobra yang merupakan ketua besar Angkatan Tentera Majimun. Kemunculannya di bahagian siri-2 menguatkan kuasa Majimun, menjadikan mereka lebih berkuasa berbanding sebelum ini.

Lagu Tema

Lagu Pembukaan 
 Ryujin Juwara 
 Komposer: Masaaki Uechi
 Penyanyi: Juril Jumali

Rujukan

Pautan luar
http://www.orendsrange.com/2014/01/ryujin-mabuyer-malaysian-adaptation.html
 Laman sesawang Ryujin Juwara
http://www.tv3.com.my/happenings/press_release/Siaran_Media_Ryujin_Juwara.html di laman sesawang TV3

Tokusatsu
Drama Jepun
Rancangan TV3